जोधपुर| कांकाणी हिरण शिकार मामले में सिने अभिनेता सलमान खान को पांच साल की सजा देने के विरुद्ध दायर अपील याचिका पर जिला सत्र व सेशन न्यायालय में बहस हुई, लेकिन समयाभाव के चलते अधूरी रही। इसके अलावा आर्म्स एक्ट के मामले में सलमान को बरी करने के विरुद्ध सरकार की अपील भी विचाराधीन है, उस पर भी बहस हुई, जो अधूरी रही। अब दोनों अपीलों पर शनिवार को भी बहस जारी रहेगी। वहीं सलमान की ओर विदेश यात्रा के लिए स्थाई रूप से अनुमति देने के लिए प्रार्थना पत्र पेश किया, जिस पर भी शनिवार को सुनवाई होगी।